पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। तीन इंजीनियरिंग छात्रों को पर कार चढ़ाने के छह आरोपियों में शामिल एक इंजीनियरिंग छात्र को पिपलानी पुलिस ने गिरफ्तार कर लिया है। उसका एक साथी अभी फरार है, जबकि अन्य दो निजी अस्पताल में अपना इलाज करवा रहे हैं। पुलिस ने चार नामजद और दो अन्य आरोपियों के खिलाफ हत्या के प्रयास का मामला दर्ज किया था।
अयोध्या चौकी प्रभारी शाहबाज खान ने बताया कि मामले की जांच में पुलिस ने कार में तोडफ़ोड़ करने वालों के खिलाफ भी मामला दर्ज किया है। पुलिस ने यह कार्रवाई आरोपी मुरलीधर की शिकायत पर की है। वहीं, हत्या के प्रयास के मामले में इंजीनियरिंग छात्र शिवम व सूर्या के अलावा ठेकेदारी करने वाले मोहित और मुरलीधर को आरोपी बनाया है। पुलिस ने शिवम को गिरफ्तार कर लिया है, जबकि सूर्या फरार है।
गौरतलब है कि सोमवार दोपहर करीब साढ़े तीन बजे नशे में धुत हथियारबंद आरोपियों ने सागर इंस्टीट्यूट एंड रिसर्च टेक्नोलॉजी (एसआईआरटी) के बीई प्रथम वर्ष के छात्र शुभम शुक्ला, राजवीर सहगल और निखिल सिंह को कार से रौंद दिया था। वारदात के बाद आरोपियों ने भागने की फिराक में जैसे ही तेज रफ्तार में कार मोड़ी, वह पलट गई। वारदात से बौखलाए घटना स्थल पर मौजूद अन्य छात्रों ने कार में तोडफ़ोड़ कर दी।
छात्रों को पढऩे न दें
खान ने बताया कि गुंडागर्दी करने वाले आरोपी छात्रों को कॉलेज से निष्कासित करने के लिए एक पत्र लिखा गया है। पत्र में कॉलेज से अपील की गई है कि इस प्रवृत्ति के छात्रों को कॉलेज में पढऩे न दिया जाए। इधर, अरेरा कॉलोनी स्थित निजी अस्पताल में इलाज करा रहे बेकसूर छात्रों की हालत पहले से बेहतर है। हालांकि, डॉक्टरों ने उन्हें आब्जर्वेशन में रखा है। साथ ही आराम करने की सलाह दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn